V spolupráci s Mestskou políciou a spoločnosťou BOLT bude dnes od 15:00 hod. na Divadelnom námestí prebiehať prezentácia zodpovedného a bezpečného jazdenia na elektrických kolobežkách.
Kolobežky budú k dispozícií záujemcom zdarma na vyskúšanie. Zároveň budú mať účastníci možnosť vyskúšať si jazdu zručnosti okolo kužeľov, ktorá bude následne spojená s krátkou edukáciou ohľadom správneho parkovania.
Každý účastník získa promo kód na vyskúšanie kolobežiek v reálnej prevádzke po meste Martin. Na všetky vaše otázky ohľadom používania kolobežiek budú odpovedať zástupcovia spoločnosti BOLT.
-BA- zdroj a foto: FB Martin – oficiálna stránka mesta